Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Iruñeko lan arloko 2. zenbakiko Epaitegiak Nafarroako goi mailako musika kontserbatorioko irakasle bati buruz emandako epaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:

– Iruñeko lan arloko 2. zenbakiko Epaitegiaren epai batek aitortzen duenez, Nafarroako Goi mailako “Pablo Sarasate” musika kontserbatorioko irakasle batek Hezkuntza Departamentuarekin duen harremana lan-harremana da, iraupen mugagabekoa eta ez finkoa. Hezkuntza Departamentuak zer deritzo epai horri?

– Ba al du asmorik horri buruzko inolako ekimenik abian jartzeko?

– Zer ondorio izan dezake aurkez litezkeen beste demanda batzuetan?

Corellan, 2018ko ekainaren 1ean

Foru parlamentaria: Alberto Catalán Higueras